Tolong jelaskan mengenai Rusli Dahlan dalam bahasa minangkabau

Rusli Dahlan, SH adolah saurang wartawan, politisi, jo pangusaho nan lahia di Bukiktinggi, 17 September 1935.

Kariernyo bamulo sabagai Wakil Pamimpin Umum Koran Api Pancasila, sabalun Gestapo malatuih di taun 1965. Koran ko ditabikan karano banyak media maso nasionalis jo agamis pado taun 1964 dibaradel dek pamarintahan Soekarno. Api Pancasila, manuruiknyo tabik untuak mangimbangi harian Rakyat jo Warta Bhakti nan baaliran kumunih.

Maso keteknyo, Rusli Dahlan manjalaninyo takah kawan saumuanyo di Minangkabau nan iduik di surau. Satamaik nyo pandidikan di SMA, Rusli kudian malanjuikan kuliah ka Yogyakarta. Baru sasudah manyalasaian pandidikan Sarjana Hukum, inyo kudian tingga di Jakarta. Rusli nan akrab di imbau jo namo "Pak Suli" tu, tingga di Jalan Cisadane, Cikini, Jakarta dan situlah untuak partamo kalinyo mingguan Singgalang manompang kantua pawakilannyo.

Usai kuliah dan tingga di Jakarta, Rusli dibina dek pak eteknyo, Rajab Gani, saurang pangusaho impor-ekspor nan punyo usaho di Malang, Surabaya, Medan, Jakarta, jo Semarang.